**Абайға хат**

**Абай ата,** сізге хат жазу сәтінде ең алдымен тұрмыс-тіршілігіңіз туралы сұрар едім. Әттең, Алла мұндай мүмкіндікті бұйыртпаған. Сіз туылғанда қазақ поэзиясы ең жоғары сатыға көтеріліп, аспан әлемінде жарық нұрын шашқан алып Жұлдыз пайда болды. Осы күнде сіздің мұраларыңызды оқып өсіп-өніп келемін.Сіздің мұраларыңызды оқыған сайын жаңа бір әлемге кіргендей күй кешемін. Әсіресе , мен үшін жаныма жақын әсер еткен «Жасымда ғылым бар деп ескермедім», « Ғылым таппай мақтанба», « Көзімнің қарасы» тағы басқа өлеңдері. Мен оқымаған,мен үшін жұмбақ әлі қанша шығармаларыңыз бар?! Қара сөздеріңіздің өзін тереңірек ұғынуым үшін әлі талай рет оқуым керегін білемін.

Абай ата, сіз туылғанда пайда болған Жұлдыз әлі күнге дейін жарығын шашуда. Ол жарық нұр біреулердің дертіне шипа, біреулердің жүрек түкпіріне махаббат пен сүйіспеншілік таратуда. Сіздің әр жазған төл туындыңыз менің өмірімдегі жарық шамға айналары сөзсіз.

Шіркін, сіз өткен ғасырда емес, бүгінгі 21-ғасырда өмір сүргеніңізде ғой! Бәрі, бәрі басқаша болар ма еді?!

Мусағали Әсем Қазыбекқызы

6-сынып оқушысы